C# ASP.NET Core 3.0

-----------------------------------------------------

MB

################################################################

Core Intro

-----------------


بص يا سيدى دى تقنيه جديد ميكروسوفت عملتها عشان تريحنا من الاخر و خلت ان التقنيه دى تجمع بين اهم 3 حاجات ممكن تحتاجها فى اى فريم ورك و هى انها خليتها   
Open Source : و ده معنله ان اى حد ممكن يخش يعدل فيها و يطور فيها و يبعت ليهم التصليحه و ده بيتيج للناس انها تعمل حاجات كتير مفيده جدا للكور

Cross platform : و ده معناه ان البروداكشن بتعها هيشتغل على windows , Mac , linux اي حاجه و بالتالى دى كده فله شمعه منوره

Performance : اهتموا بانها تبقى تقنيه سريعه جدا لدرجه ان فى ناس بتقول انها اسرع حاجه موجوده حتى الان فى الكوكب :D

ايه طيب اهميه ال CORE او هتفيدنى فى ايه ؟؟

1. Cross platform يعنى اقدر احطه على windows , mac , linux و كمان اقدر اعمله هوست على   
   IIS , Apache ,Docker اى حاجه عادى خالص مش لازم IIS ذى باقى تقنيات ميكروسوفت و بالتالى كده انا ممكن ارفع المشروع على Apache بهوست رخيص بدل هوستات ميركوسوفت المكلفه جدا
2. سهله جدا فى التيست بس لازم تعرف بقه شغل ال unit testing هنشرحه بعدين ده بعدين خالص ههههه
3. احسن حاجه فيها انها بتوفر ستراكتشار واحد لكل من ال web api , MVC يعنى تقدر تشتغل الاتنين فى مشروع واحد الى هو اشتغل الى يريحك و يخدم مشروعك ياباشا احنا مش هنعطلك و ده لان الكنترولر بتاع ال MVC او Web API كلهم بيورثوا من نفس ال Controller base Class و كلهم جواهم الميثودز بترجع IActionResults و دى كلاس معدل احسن من ال HttpRequest , HttpResponse و ميزته انه عباره عن انترفيس لو بتتعامل مع ال MVC هيرجعلك ViewResult و لو بتتعامل مع web API هيرجعلك Json Result و بكده هو جمع بين انه ينفع يشتغل الاتنين فى نفس الكنترولر عادى خالص





1. بتدعم حته ال modularity الى هو ان يبقى فى Middleware ينظموا الشغل و كده و الكلام فى الموضوع ده هيبقى بالتفصيل بعدين
2. بتدعم ال dependency injection و دى انك تعمل سيرفيس معينه و لما تعوز تكلمها بسهوله بتروح رايح على الكونستراكتور بتاعك مستدعيها فيه و بعد كده تعايش معاها و اتعامل و هيتم شرحها بالتفصيل بعدين لا تقلق و من اهم الحاجات الى انا بستخدمها فى الموضوع ده هو عمل Reposotries

################################################################


متطلبات الكورس من حيث الادوات

-----------------


طبعا احسن حاجه تحملوا Visual Studio 2019 و انتوا بتسطبوه بقه تختاروا الاختيارات دى عشان الكور يشتغل معاكوا و يبقى كده انتوا حملتوا ال Net CORE SDK من خلال التسطيب يا رجاله   


فى حاله انك سطبت و مش عاجبك ال .NET Core SDK عشان قدم شويه و عاوز حاجه احدث فانت كل الى هتعمله انك تخش على اللينك ده و تحمل ال SDK عادى خالص   
<https://dotnet.microsoft.com/download>  



و لما اجى اكريت بقه بروجيكت كور اتبع الكلام ده



و ادى البروجيكت اسم بقه و اقوله Create   
و بعد كده بنحتار هل هو هيبقى API , MVC ولا ايه بالظبط هتلاقى كذا تيمبليت بس انا عن نفسى بحتار بين الاتنين دول بس



ذى ما انت شايف اخترت انه يبقى كور و و انه يبقى Asp.net core 3 عشان ده احدث حاجه دلوقتى و اخترت انى هشتغل المشروع ده MVC و قولتله مفيش Auth جاهزه لا انا الى هعمل ال Auth بنفسى custom من الاخر و فى غالب الامر بيتم اختيار individual Auth عشان يبقى عندك حاجه Built in تعتمد عليها برضوا لو عصلجت معاك او لو كان الحوار مش محتاج تعقد و ينفع معاه الشغل العادى الى هو بيبقى جاهز عادتا كده :D خليته يدعم ال HTTPS و بعد كده بقوله اعملى المشروع ياعم بقه ودى بقه شويه شرح بسيط لشويه التيمبليتش الى فوق دول



احنا فى الكورس هيبقى تركيزنا كله على MVC بس عشان تتعلم اكتر ه نعمل البروجكيت Empty

و عشان تفرق صحيح بين ال MVC , API ال MVC هتلاقى فيه Model – view – Controllers فى حين ان ال API بيبقى فيه فقط Controllers و ممكن تعمله Model بس مستحيل تعمله View عشان اصلا ده بيبقى بيتكلم ب json مع مشاريع تانيه او فرونت ايند فبيبقى مش محتاج ال View خالص

################################################################

تعالى نشرح فايلات المشروع بقه

-----------------

خلى بالك انا مسحت المشروع الى انا عملته MVC و ابتديت واحد جديد Empty عشان اوريك اذاى هخليه ذى بتاع ال MVC بالتدريج فتهم الدنيا اكتر   
تعالى بقه نشرح فايلات المشروع ال Empty ده

